open-index/open-wikipedia-markdown huggingface dataset:
Frank Waring

**Frank Walter Waring** (Kaapstad, 7 November 1908 - Kaapstad, 24 Januarie 2000) was eers 'n Volksraadslid van die Verenigde Party en later een van die eerste twee Engelssprekende kabinetsministers van die Nasionale Party.

## Agtergrond 
Hy is in die Kaapstadse voorstad Kenilworth gebore en het sy skoolloopbaan aan die South African College School (SACS) voltooi waarna hy aan die Universiteit van Kaapstad studeer het. Hy het provinsiale rugby vir die Westelike Provinsie en vir die klubs UCT en Maitland gespeel. In Transvaal het hy vir die Pirates gespeel, en later ook vir die Collegians in Durban.

## Politieke loopbaan 
Hy is in die algemene verkiesing van 1943, 1948 en 1953 onbestrede verkies in die kiesafdeling Orange Grove in Johannesburg. Hy verloor egter met 4&nbsp;945 stemme teen die V.P. se J.M. Connan in 1958 in Kaapstad-Tuine en kom tweede, weer as onafhanklike, in 1961 in Maitland toe die dienende Volksraadslid, dr. Zach de Beer, slegs derde kom nadat hy in 1959 by die Progressiewe Party aangesluit het. A. Hickman van die V.P. het gewen met 4&nbsp;610 stemme.

Waring sluit hom later by die Nasionale Party aan, word in 1962 in 'n tussenverkiesing onbestrede in Vasco vir die N.P. verkies en word een van die eerste twee Engelssprekende ministers in dr. H.F. Verwoerd se kabinet.

## Sportloopbaan 
duimnael|links|upright|Frank Waring in die dae toe hy Springbokrugby gespeel het.
Waring het ook vir die Westelike Provinsie rugby gespeel en van 1931 tot 1933 vir die Springbokke. Hy speel sy eerste toetswedstryd op 19 Desember 1931 teen Ierland en sy laaste toetswedstryd teen Australië op 2 September 1933. Hy neem aan die Springbokke se toer na Groot Brittanje en Ierland van 1931 tot 1932 deel. Hulle klop Wallis met 8-3 in Swansea en vir Ierland met dieselfde telling. Teen Engeland wen die Bokke met 7-0, en die Bokke klop die Skotte 6-3. Waring het in twee van die wedstryde gespeel en 'n drie gedruk. Die Wallabies toer in 1933 die eerste keer in Suid-Afrika vir 'n reeks van vyf toetse. Die Springbokke wen die reeks toe hulle seëvier in drie van die vyf wedstryde. Waring het in al vyf wedstryde gespeel.

## Eksterne skakels 
* Foto op Africa Media Online
* Besonderhede oor sy rugbyloopbaan by Sacsrugby.com
Thaba Nchu

**Thaba Nchu** is 'n dorpie in die Vrystaat, Suid-Afrika. Die N8 nasionale pad gaan deur Thaba Nchu.

## Geskiedenis 
[duimnael|links|Die [NG gemeente Thaba 'Nchu-Tweespruit|NG kerk op Thaba Nchu is ontwerp deur Hermann Kallenbach en A. Reynolds. Die argitek William Henry Ford het toesig oor die bouwerk gehou.]]
Die area was die vesting van die Barolongstam onder hul hoofman, Moroka, wat hulle in die 1830's hier gevestig het na die stamoorloë met die Matebeles onder leiding van Silkaats. 'n Sendingstasie is hier in 1833 geopen deur die Wesleyaanse sendeling, eerwaarde James Archbell. Aangesien die dorp op die hoofroete van die Groot Trek vanaf die oostelike Kaapkolonie was, en omrede hoofman Moroka die Voortrekkers goedgesind was, het die Voortrekkers hier uitgespan. Die dorp is in 1873 gestig en was deel van Bophuthatswana, een van die voormalige tuislande.

## Omgewing 
Die dorp lê in die nasionale park Maria Moroka. Die park sluit die grootse gedeelte van die berg Thaba Nchu in en die Groothoekdam is ook in die park.

## Sien ook 
* Gereformeerde kerk Tweespruit
* NG gemeente Thaba 'Nchu-Tweespruit
* Lys van dorpe in Suid-Afrika

## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995. 

## Verwysings 
## Eksterne skakels
Nacer Chadli

**Nacer Chadli** (Arabies: ناصر الشاذلي; gebore 2 Augustus 1989) is ’n Belgiese professionele sokkerspeler wat as ’n vleuel speel vir die Belgiese Eerste Afdeling-klub Standard Luik.

Chadli het sy loopbaan begin in die Eerste Divisie by AGOVV Apeldoorn, en is in 2010 oorgeplaas na die eersteklas-span FC Twente, waar hy in sy eerste seisoen die KNVB-beker gewen het. In 2013 het hy by Tottenham Hotspur aangesluit, en drie jaar later het hy vir West Bromwich Albion geteken vir ’n klubrekord van £13 miljoen.

Chadli het in 2010 internasionaal vir Marokko gespeel, aangesien sy pa van Marokkaanse afkoms is, maar het die volgende jaar sy lojaliteit na België verskuif. Hy het meer as sestig keer vir België gespeel en die land verteenwoordig by die FIFA Wêreldbeker in 2014 en 2018, asook by UEFA Euro 2020, oftewel die Europese Kampioenskap wat in 2021 plaasgevind het.

## Erelys 
* **FC Twente**
: 1x *KNVB-Beker* (2011)
: 2x *Johan Cruijff Schaal* (2011)

* **België**
: Sokker-Wêreldbeker, derde plek (2018)

## Verwysings 
## Eksterne skakels
Wetton

**Wetton** is 'n voorstad in Kaapstad. Volgens die 2011-sensus het Wetton 'n bevolking van 3&nbsp;300 gehad, waarvan 81% Kleurlinge was.

## Verwysings
Orange Grove (kiesafdeling)

**Orange Grove** was van 1938 tot in die jare tagtig 'n kiesafdeling vir die Suid-Afrikaanse Volksraad in die noordooste van Johannesburg. Dit was een van die min kiesafdelings wat die Nasionale Party nooit kon verower nie en een van die vyf wat die Progressiewe Party in 1974 gewen het toe vyf ander Progressiewes hulle in die Volksraad by Helen Suzman aangesluit het, wat toe reeds sedert 1961 die enigste P.P.-lid in die Raad was.

In die eerste verkiesing in Orange Grove in 1938 staan C. Bain-Marais as kandidaat vir die Verenigde Party en kry 2&nbsp;766 stemme meer as P.A. Moore van die Dominiumparty. J. Liebman van die Arbeidersparty was derde met slegs 311 stemme. In 1943 word Frank Waring onbestrede verkies. Hy was later een van die eerste twee Engelssprekende ministers in dr. H.F. Verwoerd se kabinet nadat hy na die Nasionale Party oorgeloop het. Waring word in 1948 en 1953 weereens onbestrede verkies, maar in 1958 kom die V.P. se E.G. Malan te staan teen J.S. Dey van die Liberale Party en J. Klipin van die S.A. Bond. Malan wen met 'n meerderheid van 8&nbsp;007 nadat Dey net 688 stemme kry en Klipin 221.

In die volkstemming van 1960 oor republiekwording is Orange Grove en Musgrave in Natal die enigste kiesafdelings in die land waarin minder as duisend kiesers vir die republiek stem, naamlik 889. 'n Volle 11&nbsp;086 was daar teen. In die algemene verkiesing van 1961 vaar die Progressiewe Party dan ook goed in Orange Grove toe A. Einstein met net 517 stemme teen Malan verloor. In 1966 staan Malan teen die P.P. se W.A. Sands en wen met 'n meerderheid van 5&nbsp;339 stemme. IN 1970 herhaal hy die prestasie toe hy die P.P. se R. Hacking met 5&nbsp;166 stemme klop.

Die deurbraak vir die P.P. kom uiteindelik in 1974 toe Rupert Lorimer Orange Grover by Malan afneem met 'n meerderheid van 742 stemme. Daarna was Orange Grove 'n veilige Progressiewe setel.

## Partye en kandidate gewen 
* 1938 - C. Bain-Marais van die Verenigde Party
* 1943 - Frank Waring van die Verenigde Party (onbestrede)
* 1948 - Frank Waring van die Verenigde Party (onbestrede)
* 1953 - Frank Waring van die Verenigde Party (onbestrede)
* 1958 - E.G. Malan van die Verenigde Party
* 1961 - E.G. Malan van die Verenigde Party (onbestrede)
* 1966 - E.G. Malan van die Nasionale Party
* 1970 - E.G. Malan van die Verenigde Party
* 1974 - Rupert Lorimer van die Progressiewe Party
* 1977 - 
* 1981 -

## Bronne 
* *Amptelike Jaarboek van die Republiek van Suid-Afrika 1983*. 1983. Johannesburg: Chris van Rensburgpublikasies.
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Soutpan

duimnael|links|240px|Die NG kerk Soutpan.

**Soutpan** is 'n pan en nedersetting sowat 40&nbsp;km noordwes van Bloemfontein. Die pan is een van die grootste in die Vrystaat. Aan die suidekant van die pan is Florisbad, wêreldbekende argeologiese perseel. Die Florisbadman is hier gevind.

## Infrastruktuur 
Die R703-streekroete gaan deur die dorp wat digby die kruising met die R700-streeksroete is.

## Sien ook 
* Ikgomotseng (sy township)
* NG gemeente Soutpan
* Lys van dorpe in Suid-Afrika

## Bron 
* *Op Pad in Suid-Afrika*. B.P.J. Erasmus. 1995. 
* South Africa Road Atlas, Mapstudio.
FC Dordrecht

**FC Dordrecht** is 'n sokkerspan in die gelyknamige dorp Dordrecht. Hulle speel  in die Nederlandse Eerste divisie. Die span speel sy tuiswedstryde in die Krommedijk (kapasiteit: 4 235). Die klub is op 16 Augustus 1883 gestig as *DFC* (Dordrechtsche Football Club) en het sy naam later 'n paar keer verander: *FC Dordrecht* (1972), ''DS'79* (1979), *Dordrecht'90* (1990), *SVV/Dordrecht'90* (1991, na die saamsmelting met SVV), *Dordrecht'90* (1992, SVV het weer afgestig) en sedert 2002 weer *FC Dordrecht*. Die klub het as *DFC'' twee keer die KNVB-Beker gewen.

## Erelys 
* **Kampioen Eerste divisie (2)**
: 1982/83, 1993/94
: (naaswenner (1): 2013/14)
* **Kampioen Tweede divisie (1)**
: 1964/65
* **KNVB-Beker (2)**
: 1914, 1932
: (naaswenner (2): 1913, 1943)

## Beroemde sokkerspelers en afrigters 
### spelers
*  Epy Drost

### afrigters 
*  Hans Kraay sr. (1968-1969)
*  Dick Advocaat (1991-1992)
Braamfontein (kiesafdeling)

**Braamfontein**, naby aan die middestad van Johannesburg, was een van die eerste kiesafdelings vir die Suid-Afrikaanse Volksraad in die heel eerste algemene verkiesing op 15 September 1910 ná Uniewording op 31 Mei dieselfde jaar.

In die eerste en enigste verkiesing in Braamfontein wen die Unionisteparty se A.W. Sampson met 'n meerderheid van 410 stemme teen die Regerende Party se H.B. Papenfus.

## Partye en kandidate gewen 
* 1910 - A.W. Sampson van die Unionisteparty

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Graham McIntosh

**Graham Brian Douglas McIntosh** (Pretoria, 18 Januarie 1944 -&nbsp;) is 'n Suid-Afrikaanse politikus en boer.

Hy behaal 'n B.A. en H.O.D. aan die Universiteit van Kaapstad en daarna 'n meestersgraad aan die Universiteit van Cambridge. In 1974 volg hy A. Hopewell, wat van 1953 tot 1974 Volksraadslid vir Pinetown was, op as L.V. toe hy in die algemene verkiesing met 'n meerderheid van 890 stemme teen die Progressiewe Party se A.S. Pitman wen. Hy bly tot 1977 in die Verenigde Party, maar toe die party ontbind, sluit hy hom by die Progressiewe Federale Party aan en nié by die V.P. se opvolger, die Nuwe Republiek Party, nie. As P.F.P.-kandidaat wen hy in 1981 in Pietermaritzburg-Noord en keer na die Volksraad terug. In 1987 verslaan die kandidaat van die Nasionale Party hom, maar van 1999 tot 2004 dien hy as Demokratiese Party-lid in die Nasionale Vergadering. Hy was ook president van die KwaZulu-Natalse Landbou-unie van 1995 tot 1998. Ná hy uit die Nasionale Vergadering tree, gaan boer hy voltyds en was ook 'n aktivis vir die A.C.D.P..

McIntosh is op op 11 Desember 1971 getroud met Susana Jansen van Rensburg. Hulle het drie seuns, waarvan die een, Angus McIntosh, getroud is met 'n dogter van Dick Enthoven, wat nes McIntosh sr. die eerste keer in 1974 V.P.-L.V. geword het en wel in Randburg.

McIntosh word op 2 Junie 2011 opnuut 'n parlementslid, dié keer vir Cope.

## Bronne 
* ''Who's Who of Southern Africa 2006''. Cape Town: Who's Who of Southern Africa.

## Verwysings 
## Eksterne skakels 
* McIntosh vertel van sy politieke reis
Pinetown (kiesafdeling)

**Pinetown** was van 1953 se algemene verkiesing tot aan die einde van die Driekamerbedeling in 1994 'n kiesafdeling vir die Suid-Afrikaanse Volksraad en is strykdeur altyd deur opposisiekandidate gewen.

In die heel eerste verkiesing wen die Verenigde Party se A. Hopewell in Pinetown met 'n meerderheid van 7&nbsp;128 teen die Nasionale Party se J.T.J. Fourie. Hopewell word dan ook in 1958 onbestrede verkies. In die volkstemming oor republiekwording in 1960 stem Pinetown se kiesers, soos trouens die hele Natal buiten Newcastle en Vryheid, oorweldigend teen die republiek. Van die totaal van 10&nbsp;767 wat gestem het, was net 1&nbsp;705 ten gunste van die republiek, maar 9&nbsp;016 was daarteen. In die algemene verkiesing van 1961 staan die N.P. dus ook terug en wen Hopewell die tweestryd met P. Malherbe van die Progressiewe Party met 'n meerderheid van 1&nbsp;968 stemme.

In 1966, toe die Nasionale Party onder dr. H.F. Verwoerd veel moeite gedoen het om meer Engelse steun te lok, wen Hopewell weliswaar met 'n meerderheid van 3&nbsp;071, maar S.F. Redelinghuys van die N.P. is tweede en H.A. Oliver van die P.P. slegs derde met 1&nbsp;356 stemme. Die Front, 'n Natalse splinterpartytjie, se P.D. Dunning kry net 256 stemme. Teen die algemene verkiesing van 1970 het Pinetown 'n buitengewone hoë getal kiesers van 18&nbsp;220, vergeleke met 'n landswye gemiddeld van 12&nbsp;200. Hopewell wen die vyfde keer agtereenvolgens, dié keer weer net teen 'n P.P.-kandidaat, R. Douglas, met 'n meerderheid van 6&nbsp;435 nadat 72,5% van die kiesers hul kruisie getrek het. 

In 1974 staan Hopewell nie weer nie, maar Graham McIntosh wen naelskraaps vir die V.P. met 890 stemme teen A.S. Pitman van die P.P. Pitman gaan baklei egter in die tussenverkiesing van 5 Mei 1976 opnuut teen die V.P., dié keer as kandidaat van die nuwe Progressiewe Reformiste Party, in Durban-Noord en wen met 4&nbsp;243, 'n meerderheid van 324 teenoor die V.P. se W.B. Reynolds. Denis Worrall het 3 139 stemme vir die N.P. gekry.

## Partye en kandidate gewen 
* 1953 -  A. Hopewell van die Verenigde Party (onbestrede)
* 1958 -  A. Hopewell van die Verenigde Party
* 1961 -  A. Hopewell van die Verenigde Party (onbestrede)
* 1966 -  A. Hopewell van die Nasionale Party
* 1970 -  A. Hopewell van die Verenigde Party
* 1974 -  Graham McIntosh van die Verenigde Party
* 1977 - 
* 1981 - 
* 1987 - 
* 1989 - 

## Bronne 
* *Amptelike Jaarboek van die Republiek van Suid-Afrika 1983*. 1983. Johannesburg: Chris van Rensburgpublikasies.
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Vrededorp (kiesafdeling)

**Vrededorp** was 'n kiesafdeling in Johannesburg vir die Suid-Afrikaanse Volksraad vanaf die heel eerste algemene verkiesing op 15 September 1910 ná Uniewording op 31 Mei daardie jaar tot voor die verkiesing van 1933. Dit was gesentreer om die mindergegoede voorstad Vrededorp.

In die heel eerste verkiesing wen Lourens Geldenhuys in Vrededorp vir die Regerende Party met 'n meerderheid van 458 teen die Unionisteparty se N.C. Herschensohn. Die onafahnklike G.A. Roth was derde met 148 stemme, vergeleke met Geldenhuys se 1&nbsp;059. Geldenhuys behou die setel in die algemene verkiesing van 1915, maar kry net 60 stemme meer as T.C. Visser van die Nasionale Party. In 1920 gaan staan Geldenhuys as S.A.P.-kandidaat in Johannesburg-Noord en in Vrededorp wen Visser met 'n meerderheid van 929 teen die S.A.P. se W.P. Pretorius. 

Visser behou Vrededorp in 1921 met 'n vergrote meerderheid van 1&nbsp;058 teen P.L. Lourens van die S.A.P. en in 1924 met 1&nbsp;427 stemme meer as die S.A.P. se C.J. Smith. In 1929 wen die Nasionale Party se F.J. Roberts in Vrededorp toe hy 1&nbsp;770 stemme kry vergeleke met die S.A.P.-kandidaat, P.J.J. Wilsenach se 455 en die Onafhanklike Nasionalis H.C.M. Fourie se 86. Die kiesafdeling word hierna afgeskaf tydens die herafbakening voor die 1933-verkiesing.

## Partye en kandidate gewen 
* 1910 - Lourens Geldenhuys van die Regerende Party
* 1915 - Lourens Geldenhuys van die Suid-Afrikaanse Party
* 1920 - T.C. Visser van die Nasionale Party
* 1921 - T.C. Visser van die Nasionale Party
* 1924 - T.C. Visser van die Nasionale Party
* 1929 - F.J. Roberts W.F. de Wet van die Nasionale Party

## Verkiesingsuitslae 
Verkiesingsuitslae vir die kiesafdeling:

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Gariepdam (dorp)

**Gariepdam** is 'n dorpie in die Suid-Vrystaat, Suid-Afrika langs die Gariepdam se wal. Die dorpie, aanvanklik *Oranjekrag* genoem, is in die sestigerjare gebou om die werkers te huisves wat by die bou van die Hendrik Verwoerddam betrokke was. Die dorp is sedertdien tot 'n aftree- en vakansiedorp ontwikkel. Volgens die 2011-sensus het Gariepdam 'n bevolking van 1&nbsp;568 gehad

## Sien ook 
* Lys van dorpe in Suid-Afrika

## Bronne 
* B.P.J. Erasmus. *Op Pad in Suid-Afrika*. 1995. 
* Eric Rosenthal. *Ensiklopedie van Suidelike Afrika*. 1967

## Verwysings
Suidelike distrik, Israel

regs|duimnael|Ligging van die Suidelike distrik in Israel (rooi)

Die **Suidelike distrik** (Hebreeus: מחוז הדרום - *Mehoz HaDarom*) is een van Israel se ses distrikte. 

Die hoofstad is Be'er Sheva en die grootste stad is Ashdod. In 2016 het die distrik 'n bevolking van 1&nbsp;244&nbsp;000 gehad.
Noordelike distrik, Israel

regs|duimnael|220px|Ligging van die Noordelike distrik in Israel (rooi)

Die **Noordelike distrik** (Hebreeus: מחוז הצפון - *Mehoz HaTzafon*, Arabies: اللواء الشمالي ) is een van Israel se ses distrikte. Die hoofstad en grootste stad is Nasaret. In 2016 het die distrik 'n bevolking van 1&nbsp;401&nbsp;000 gehad.

Die Golanhoogland en die grootste deel van Galilea behoort aan die Noordelike distrik. Die Meer van Tiberias en die hawestad Akko lê ook in die distrik.
Albert (kiesafdeling)

[duimnael|regs|200px|Ds. [Louis Vorster|L.P. Vorster het Albert verteenwoordig van 1915 tot 1921, toe hy met 172 stemme verloor teen die SAP-kandidaat. Hy was LV vir Albert tot 1920 en daarna vir die gekombineerde Albert-Aliwal tot 1921.]]

**Albert** in die noordooste van die huidige Oos-Kaap (setel Burgersdorp) was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.

In die eerste algemene verkiesing word Henry Burton van die Regerende Party onbestrede verkies. In 1915 kom die Gereformeerde predikant ds. Louis Petrus Vorster van die Nasionale Party te staan teen die Suid-Afrikaanse Party se Henry Burton, destyds minister van finansies, maar wen met 'n meerderheid van 239 stemme. Daar was 2&nbsp;851 geregistreerde kiesers waarvan 91,7% gestem het. Albert word in 1920 gekombineer met Aliwal en dié keer wen die Nasionale Party se Vorster met slegs 17 stemme teen die dienende Volksraadlid vir Aliwal, Constantine Alexander Schweizer. In 1921 word die bordjies in die gekombineerde kiesafdeling egter verhang toe Vorster met 172 verloor teen die Suid-Afrikaanse Party se Charles Arthur Augustus Sephton. Van 1924 af word die twee kiesafdelings geskei en toe wen Sephton in Aliwal, maar in Albert rook die N.P. weer die pyp toe Lourens Jacobus Steytler vir D.G.A. Falck van die S.A.P. verslaan met 'n meerderheid van 739 stemme. Hy vergroot sy meerderheid in 1929 en wen met 997 meer as die S.A.P. se P.E. Scholtz. Steytler word in 1933 die derde keer verkies toe hy as N.P.-Koalisie-kandidaat staan en 1&nbsp;578 meer stemme kry as die onafhanklike T.P.N. Coetsee.

In 1938 word Albert weereens gekombineer, maar nou met Colesberg. Die Nasionalis dr. Frederik Hendricus Boltman kry 'n skamele 34 stemme meer as die Verenigde Party se H.A.J. Wium, wat 2&nbsp;850 stemme op hom verenig. In die derde plek is die Arbeidersparty se J.G. van Buuren met 69 stemme. Boltman behou die gekombineerde kiesafdeling in 1943 met 'n meerderheid van 693 stemme bo L.D. de Jager van die V.P. Dit sou die laaste verkiesing in Albert wees, want in 1948, '53, '58, '61 kombineer Colesberg met De Aar, waarna dit weer twee afsonderlike kiesafdelings word in 1966. In 1974 verdwyn Colesberg, maar De Aar bestaan voort tot 1994.

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Commissionerstraat (kiesafdeling)

**Commissionerstraat** was 'n kiesafdeling in Johannesburg se middestad vir die Suid-Afrikaanse Volksraad vanaf die heel eerste algemene verkiesing op 15 September 1910 ná Uniewording op 31 Mei daardie jaar.

In die eerste verkiesing in Commissionerstraat wen een van die leiersfigure in die Arbeidersparty, Henry Sampson, met 'n meerderheid van net 40 stemme teen die Unionisteparty se R. Curry. Die Sosialiste Party se J. Davidson was derde met 25 stemme, vergeleke met Sampson se 924. In daardie verkiesing het die Arbeiders net drie setels gewen, maar die Unioniste 36 en die Amptelike Opposisie in die Volksraad geword nadat die Regerende Party 66 setels uit die 121 gewen het.

In 1915 neem die Suid-Afrikaanse Party Commissionerstraat by die Arbeiders af toe H. Graumann vir C.H. Hayward met 'n meerderheid van 485 verslaan. Die Arbeiders verhang egter die bordjies in 1920 en J.H.S. Gow wen Commissionerstraat terug toe hy die S.A.P. se W.J. Laite verslaan met 'n meerderheid van net 47. Die onafhanklike S.P. Bunting was derde met 57 stemme. Graumann tree egter in 1921 weer as wenner uit die stryd toe hy 1&nbsp;181 stemme kry vergeleke met Gow se 713.

Dit was die laaste verkiesing in Commissionerstraat, want voor die verkiesing van 1924 is dit tydens 'n herafbakening afgeskaf.

## Partye en kandidate gewen 
* 1910 - Henry Sampson van die Arbeidersparty
* 1915 - H. Graumann van die Suid-Afrikaanse Party
* 1920 - J.H.S. Gow van die Arbeidersparty
* 1921 - H. Graumann van die Suid-Afrikaanse Party

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Barkly (kiesafdeling)

[duimnael|300px|regs|[Bruckner de Villiers, L.V. vir Barkly van 13 Maart 1920 tot 31 Desember 1920 en weer van 18 Junie 1924 tot 30 April 1929.]]

**Barkly** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar tot voor die verkiesing van 1929. 

In die eerste verkiesing in dié kiesafdeling wat waarskynlik verwys na Barkly-Wes naby Kimberley, word die Unionisteparty se dr. Arnold Hirst Watkins onbestrede verkies, maar in 1915 kom hy te staan teen J.C. Scholtz van die Nasionale Party en die onafhanklike H.D. Roux en wen met 818 stemme meer as Scholtz. Watkins byt egter in 1920 die onderspit af teen die N.P. se Wilhelm Bruckner de Villiers met 396 stemme terwyl die Suid-Afrikaanse Party se J.S. Kruger derde kom. Nadat die S.A.P. en die Unionisteparty saamsmelt verloor De Villiers in 1921 teen die S.A.P.-kandidaat Pieter Ernst Scholtz met 'n skamele 57 stemme. In 1924 is dit eweneens 'n gelykop stryd en dié keer wen De Villiers met 63 stemme om Scholtz te ontsetel.  

Barkly word afgeskaf voor die verkiesing van 1929. In daardie jaar se algemene verkiesing wen De Villiers in sowel Kuruman as Stellenbosch, maar verkies om laasgenoemde te verteenwoordig. Scholtz het nie weer die Volksraad gehaal nie. 

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Denver (kiesafdeling)

[duimnael|240px|regs|Kol. [Frederic Creswell|F.H.P. Creswell van die Arbeidersparty.]]

**Denver**, in die ooste van Johannesburg rondom die gelyknamige voorstad, Denver, was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar tot voor die algemene verkiesing van 1933.

In die eerste verkiesing wen die Unionisteparty se D. Maccaulay met 'n meerderheid van 214 stemme teen die Arbeidersparty se T. Landye. Vyf jaar later behou W.J. Parrack Denver vir die Unionisteparty toe hy met 'n meerderheid van 485 stemme wen teen die Arbeidersparty se C.H. Hayward, wat ook in Commissionerstraat verloor het.

Die Arbeiders slaag uiteindelik om Denver in 1920 te wen toe T.E. Drew 996 stemme op hom verenig, vergeleke met die 667 vir die dienende Unionis, Parrack, en 541 stemme vir die Nasionale Party se S.P. van Wijk. Drew dien egter skaars 'n jaar as Volksraadslid, want in 1921 klop C.E. Nixon (Suid-Afrikaanse Party) hom met 'n meerderheid 265. J.J.B. Pohl van die N.P. is derde met 585 stemme.

In 1924 kom die leier van die Arbeidersparty, kol. F.H.P. Creswell in Denver staan en wen met 750 stemme teen die S.A.P. se P.D.V. Alexander, wat 800 stemme gekry het. Die onafhanklike S. Scott is derde met 23 stemme. Creswell behou Denver in 1929 met 'n meerderheid van 209 bo die S.A.P. se H.J. Hofmeyr. Dit was die laaste verkiesing in die kiesafdeling, want met die herafbakening voor die 1933-verkiesing is dit afgeskaf.

## Partye en kandidate gewen 
* 1910 - D. Maccaulay van die Unionisteparty
* 1915 - W.J. Parrack Denver van die Unionisteparty
* 1920 - T.E. Drew van die Arbeidersparty
* 1921 - C.E. Nixon van die Suid-Afrikaanse Party
* 1924 en ook 1929 - Kol. F.H.P. Creswell van die Arbeidersparty

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Berea (kiesafdeling)

**Berea** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Die kiesafdeling was gesentreer om die gelyknamige voorstad in Durban. 

## Bronne 
*  Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
*  Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Beaufort-Wes (kiesafdeling)

[duimnael|regs|300px|Min. [Eric Louw was van die algemene verkiesing in 1938 tot en met sy uittrede uit die politiek op 31 Desember 1963 25 jaar lank LV vir Beaufort-Wes.]]

**Beaufort-Wes** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. 

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Colesberg (kiesafdeling)

[duimnael|regs|200px|Dr. [Hendrik Adriaan Lamprecht|H.A. Lamprecht, leraar van die NG gemeente Colesberg van 1915 tot 1928 en daarna Volksraadslid vir die kiesafdeling van 1929 tot sy dood in April 1932.]]

**Colesberg** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar, tot in 1974. 

In 1948, '53, '58 en '61 kombineer Colesberg met De Aar, waarna dit weer twee afsonderlike kiesafdelings word in 1966. In 1974 verdwyn Colesberg, maar De Aar bestaan voort tot 1994.

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Kaapstad-Sentraal (kiesafdeling)

**Kaapstad-Sentraal** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. 

## Bronne 
*  Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.

## Sien ook 
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Tuine, Liesbeek, Maitland,Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg
Aliwal (kiesafdeling)

**Aliwal** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.

In die eerste algemene verkiesing word Jacobus Wilhelmus Sauer onbestrede verkies vir die Regerende Party. Hy is op 24 Julie 1913 oorlede, waarna op 15 November 'n tussenverkiesing gehou is waarin die Suid-Afrikaanse Party se Stephanus Bekker met 344 stemme wen teen die onafhanklike W.C. Orsmond. In 1915 kom die Suid-Afrikaanse Party se Constantine Alexander Schweizer te staan teen H.S. van Zyl van die Nasionale Party, maar hy klop hom met 637 stemme. Schweizer verloor egter in 1920 met 17 stemme teen die N.P. se ds. Louis Petrus Vorster, die dienende Volksraadslid vir Albert, toe die twee kiesafdelings vir die verkiesing van 1920 gekombineer word. In 1921 verloor Vorster teen die S.A.P. se Charles Arthur Augustus Sephton in die steeds gekombineerde kiesafdeling met 172 stemme. Vir die 1924-verkiesing word die kiesafdelings geskei. Sephton behou Aliwal weereens met 'n meerderheid van 172 stemme, maar dié keer teen die N.P. se J.G.P. van der Horst. In Albert wen Lourens Jacobus Steytler vir die N.P. met 'n meerderheid van 739 teen die S.A.P. se D.G.A. Falck.

Die kiesafdelings bly geskei in 1929 toe Sephton Aliwal behou teen die N.P. se H. McKinnell, 'n prokureur, met 'n meerderheid van 151. Hy word onbestrede verkies in 1933, nadat die N.P. en S.A.P. 'n koalisie vir die verkiesing gesluit het. In 1938 stem 91,5% van die 6&nbsp;457 kiesers en kapt. Gert Hendrik Frans (Kappie) Strydom (25 November 1885 – 19 Desember 1983) van die Nasionale Party wen met 138 stemme teen die V.P. se A.M. le Grange. (Strydom sou uiteindelik Aliwal in die Volksraad verteenwoordig van 19 Mei 1938 tot 17 Oktober 1961). Strydom behou Aliwal in 1943 met 'n meerderheid van 435 teen die V.P. se D.E.S. Marais. Hy vergroot sy meerderheid in 1948 tot 1&nbsp;385 teen die V.P. se K.H. Hockley om van Aliwal 'n veilige N.P.-setel te maak. In 1953 stem 92,8% van die 9&nbsp;695 kiesers. Strydom wen die vierde keer, nou teen W. Steytler van die V.P. met 1&nbsp;500 stemme. Hockley stel hom in 1958 weer vir die V.P. verkiesbaar, maar Strydom wen die vyfde keer, hoewel sy meerderheid daal tot 918 stemme.

In die volkstemming oor republiekwording in 1960 stem 94,7% van Aliwal se 9&nbsp;583 kiesers. Hiervan was 5&nbsp;343 vir die republiek en 3&nbsp;775 daarteen. Strydom en Hockley staan nie een in 1961 se algemene verkiesing nie, maar die N.P. se Hendrik Johannes Botha wen met 1&nbsp;381 stemme teen die V.P. se J.H. Moolman. Botha verslaan die V.P. se O. Robertson in 1966 met 'n meerderheid van 1&nbsp;740 stemme en behou Aliwal in 1970 met 973 stemme meer as die V.P. se J.M. Smith. In 1974 behaal die N.P. sy grootste meerderheid in Aliwal toe J.W. Greeff met 1&nbsp;991 stemme meer as die V.P. se D. Venter wen.

Die N.P. het Aliwal ook in 1977, 1981, 1987 en 1989 gewen.

## Bronne 
* Schoeman, B.M. 1977. *Parlementêre verkiesings in Suid-Afrika 1910–1976*. Pretoria: Aktuele Publikasies.

## Verwysings
Bertha Solomon

duimnael|220px|regs|Bertha Solomon.

duimnael|regs|200px|Die buiteblad van Solomon se memoires, *Time remembered – The story of a fight*.

[duimnael|regs|300px|Van die die parlementslede wat genl. [Jan Smuts (vier van links voor) gesteun het met die oorlogsverklaring op 6 September 1939. Solomon staan derde van regs in die derde ry.]]

**Bertha Solomon** (gebore Schwartz, Minsk, 1 Januarie 1892 – Johannesburg, 22 Julie 1969) was 'n baanbreker-feminis en Suid-Afrikaanse Volksraadslid vir die kiesafdeling Jeppes in die ooste van Johannesburg.

## Jeugjare en opleiding 
Solomon kom op die ouderdom van vier jaar saam met haar ouers na Suid-Afrika en ontvang haar opvoeding in Kaapstad aan die Good Hope Seminary en die Diocesan College waar sy met onderskeiding in die klassieke slaag. Later verwerf sy 'n nagraadse kwalifikasie in onderwys aan die Universiteit van Kaapstad en ook 'n LL.B. aan die Universiteit van Suid-Afrika. Sy word op 1 Junie 1926 tot die balie toegelaat, een van die eerste vroue in die land.

## Politieke betrokkenheid 
Met behulp van die Nasionale Raad vir Vroue lei sy die beweging vir vrouestemreg in die Unie. Dit word in 1930 toegestaan. In 1933 word sy lid vir die kiesafdeling Bezuidenhout in die Transvaalse Provinsiale Raad en in 1938 se algemene verkiesing Volksraadslid vir Jeppes toe sy met 'n klein meerderheid van 293 vir die Verenigde Party verkies word. Sy wen ook die verkiesings van 1943, 1948 en 1953 en bly twintig jaar lank lid vir Jeppes.

Al die vroue-organisasies in die land ondersteun haar in haar stryd om die Wet op Huweliksaangeleenthede in 1953 aanvaar te kry, wat sommige van die vernaamste wetlike struikelblokke vir getroude vroue uit die weg geruim het. Die eerste minister, dr. D.F. Malan, het na dié wetsontwerp as "Bertha's Bill" verwys vanweë haar vasbeslotenheid om dit deur te voer.

In 1967 ken die Universiteit van die Witwatersrand 'n eredoktorsgraad in die regte aan haar toe en in 1968 verskyn haar outobiografie, *Time remembered*.

## Bronne 
* Potgieter, D.J. (red.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910–1976*. Pretoria: Aktuele Publikasies.

## Sien ook 
* Leila Reitz
* Mabel Malherbe

## Eksterne skakels 
* Lewensverhaal van Bertha Solomon op Jewish Women's Archive
* Joodse vroue se rol in die SA politiek
*  Haar lewensverhaal in die Jewish Women's Archive. URL besoek op 13 November 2017.
Krugersdorp (kiesafdeling)

[duimnael|regs|170px|Sir [Abe Bailey, Volksraadslid vir Krugersdorp van 1915 tot 1924.]]
[duimnael|regs|170px|[Bernhardus Hattingh|B.R. Hattingh, Volksraadslid vir Krugersdorp van 1924 tot 1934.]]

**Krugersdorp** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. 

Sir Abe Bailey het die kiesafdeling in die Volksraad verteenwoordig van 1915 tot 1924. Die uitgetrede predikant B.R. Hattingh, wat in 1920 en 1921 naelskraaps teen Bailey verloor het, het die paal in 1924, 1929 en 1933 gehaal en dit in die Volksraad verteenwoordig tot sy skietdood in 1934.

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Jans Rautenbach

**Jans Rautenbach** (1936–2016) was 'n bekroonde Suid-Afrikaanse draaiboekskrywer, film-vervaardiger en regisseur. Hy was die regisseur van rolprente soos Blink Stefaans (1981), Eendag op ’n Reëndag (1975), Pappa Lap (1971) en Jannie totsiens (1970). Sy 1968-film, *Die Kandidaat* was omstrede en is aanvanklik in Suid-Afrika onder sensorskap geplaas omrede dit die destydse politiese stelsel bevraagteken het.

## Beknopte biografie 
Janus Rautenbach is op 22 Februarie 1936 in Boksburg gebore en het aan die Hoërskool Voortrekker, Boksburg gematrikuleer.

Hy begin sy loopbaan in die filmbedryf by Jamie Uys-filmpoduksies en was die assistent-regisseur van Emil Nofal se *Kimberley Jim*. Nofal en Uys se paaie het later geskei, waarna Nofal sy eie produksiemaatskappy saam met Rautenbach begin het. Die vennootskap is deur baie as Suid-Afrika se "goue era van kinema" beskryf.

Rautenbach is op 2 November 2016 in 'n hospitaal in Mosselbaai aan komplikasies weens longontsteking oorlede. Hy het sy vrou en vier kinders agtergelaat.

## Filmografie 
**As regisseur:**
* *Die Kandidaat* (1968)
* *Katrina* (1969)
* *Jannie totsiens* (1970)
* *Pappa Lap* (1971)
* *Ongewenste Vreemdeling* (1974)
* ''Eendag op 'n Reëndag* (1975)
* *My Way II* (1977)
* *Blink Stefaans* (1981)
* *Broer Matie* (1984)
* *Abraham* (2015)

## Verwysings 
## Bibliografie 
* Tomaselli, Keyan. *The cinema of apartheid: race and class in South African film*. Routledge, 1989.
* Botha, Martin & Steinmair, Deborah. *Jans Rautenbach, dromer, baanbreker en outeur/Jans, droomsaaier – sy memoirs''. Genugtig Uitgewers, 2006.

## Eksterne skakels 
*
Emil Nofal

**Emil Nofal** (1926–1986) was 'n Suid-Afrikaanse filmregisseur, -vervaardiger en draaiboekskrywer.

## Filmografie 
**As vervaardiger:**
* Ongewenste Vreemdeling (1974)
* ''You're in the Movies*, 1986
* *The Fifth Season*, 1967
* *My Way*, 1972 (ook bekend as *Winners*)
* Katrina, 1969
* Die Kandidaat, 1968
* *King Hendrik*, 1965
* *Kimberley Jim*, 1963
* Voor sononder, 1962
* Rip van Wyk, 1959

**As regisseur**
* *Song of Afrika*
* *Hou die Blinkkant Bo*, 1960
* *Voor sononder*, 1962
* *King Hendrik*, 1965
* *Kimberley Jim*, 1963
* *Wild Season*, 1967
* *The Super-Jocks*, 1980
* *You're in the Movies*, 1986

**As akteur**
* *All the Way to Paris*, 1965

**As mede-draaiboekskrywer**
* *Lord Oom Piet'', 1962

## Verwysings 
## Eksterne skakels 
*
Bonteheuwel

**Bonteheuwel** is 'n gekleurde township in Kaapstad. Volgens die 2011-sensus het Bonteheuwel 'n bevolking van 45&nbsp;967 gehad, van wie 43&nbsp;826 (95%) Kleurlinge was.

duimnael|280px|links|'n Straattoneel in Bonteheuwel township
## Verwysings
Parklands

**Parklands** is 'n voorstad in Kaapstad. Volgens die 2011-sensus het Parklands 'n bevolking van 14&nbsp;476 gehad.

## Verwysings
Manenberg

**Manenberg** is 'n township in Kaapstad. Volgens die 2011-sensus het Manenberg 'n bevolking van 52&nbsp;877 gehad, waarvan 84% Kleurlinge was.

## Verwysings
Jan Hendrik Hofmeyr

Die term **Jan Hendrik Hofmeyr** kan  verwys na:

* Jan Hendrik Hofmeyr (1845–1909), *Onze Jan*, joernalis, politikus
* Jan Hendrik Hofmeyr (1894–1948), minister, adjunkpremier
* Jan Hendrik Hofmeyr (1835–1908), predikant
* Jan Hendrik Hofmeyr de Waal (1871–1937), Afrikaner, parlementslid
Birkenwerder

**Birkenwerder** is 'n munisipaliteit in die Oberhavel-distrik van die Duitse deelstaat Brandenburg.

## Verwysings
Sabha

**Sabha** of **Sebha** (Arabies: سبها‎, Italiaans: *Sebha*) is 'n stad in suidwestelike Libië. Dit is die hoofstad van die huidige Sabha distrik.
Blink Stefaans

**Blink Stefaans** is 'n Afrikaanse rolprent wat in 1981 vrygestel is. Die regisseur was Jans Rautenbach. Die twee hoofkarakters, *Fanus* en *Blink Stefaans*, is deur Regardt van den Bergh vertolk.

Op 4 September 2011 maak Rapport geskiedenis deur die rolprent gratis saam met die koerant te versprei. Dit is die eerste keer in Suid-Afrika dat 'n buigsame DVD by 'n koerant ingevoeg word. So 'n buigsame DVD kan in enige nuwe generasie DVD-speler gespeel word.

## Genre 
Die rolprent is 'n ligte romantiese komedie en goeie gesinsvermaak. Dit het geen ouderdomsperk nie.

## Hoofrolspelers 
* Regardt van den Bergh as Fanus en Blink Stefaans (sy hanerige alter ego).
* Zoli Marki as Chrissie
* Jana Cilliers as Linda
* George Ballot‎
* At Botha
* Dana Niehaus 
en andere.

## Storielyn 
Fanus is 'n vaal klankingenieur wat nooit deur enigiemand raakgesien word nie, veral nie deur sy baas se mooi, maar temperamentele dogter, Linda nie. Maar dit verander met die aankoms van Blink Stefaans, wat baie raad het vir Fanus - van hoe om hom te laat geld, tot hoe om aan te trek. Skielik kry Fanus 'n winsgewende werk as filmmaker, en maak vriende met die filmmaker se assistente, Chrissie. Hierdie keer ignoreer hy Blink Stefaans en smeek Linda, op wie hy nog steeds verlief is, om die ster van sy nuwe Aspoestertjie advertensie te wees. Die veldtog misluk egter, Fanus is sy werk kwyt, en Chrissie vlug met 'n gebroke hart Kaap toe. Blink Stefaans het hom ook verlaat. Sal Fanus ooit weer sy gelukkige lewe terugkry, of bestaan sulke goed net in feëverhale?

## Sien ook 
* Lys van Afrikaanse rolprente

## Verwysings
Uckermark (distrik)

[duimnael|links|[Baksteengotiek|Baksteengotiese boukuns in Prenzlau. Die stad dien as administratiewe setel van die distrik]]
duimnael|links|Markplein in Angermünde
[duimnael|links|'n [Bloureier in die natuurbewaringsgebied Kleine Schorfheide]]
**Uckermark** is 'n administratiewe distrik in die noordooste van die Duitse deelstaat Brandenburg wat sy naam aan die gelyknamige historiese landskap ontleen het. 

Met 'n oppervlakte van 3&nbsp;058 km² is Uckermark die grootste landelike distrik in Duitsland, maar met 'n bevolking van slegs sowat 121&nbsp;000 ook een van die mees yl bevolkte distrikte. Sy administratiewe sentrum is Prenzlau.
Zawia

**Zawia**, **Zawijah**, **Az Zawiyah**, **Zawiya**, **Zawiyya** of **Zawiyah** (uitgespreek /zɑːˈwiːə/, Arabies: الزاوية‎‎, Italiaans: *Ez Zauia*) is 'n stad in noordwestelike Libië. Dit is die hoofstad van die huidige Zawia distrik.
Griekwaland (kiesafdeling)

**Griekwaland** was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. 

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Haifa-distrik

[duimnael|links|330px|Die [Matam, Haifa|Matam hoëtegnologiepark in die stad Haifa]]
regs|duimnael|220px|Ligging van die Haifa-distrik in Israel (rooi)

Die **Haifa-distrik** (Hebreeus: מחוז חיפה‎ - *Mehoz Heifa*) is een van Israel se ses distrikte. Die hoofstad en grootste stad is Haifa. In 2016 het die distrik 'n bevolking van 996&nbsp;000 gehad.
Ken Andrew

**Ken Andrew** (gebore op 30 Mei 1943) is 'n afgetrede Suid-Afrikaanse politikus. Hy was Volksraadslid vir die Progressiewe Federale Party van 1977 vir die kiesafdeling Kaapstad-Tuine en van 1989 tot 1994 vir dieselfde kiesafdeling vir die Demokratiese Party.

Hy matrikuleer aan die Hoër Seunskool Rondebosch waar hy hoofseun was. Hy studeer aan die Universiteit van Kaapstad en behaal eers sy B.Sc.-graad en later 'n meerstersgraad in sakeadministrasie. Hy is getroud met Adrianne en het twee kinders.

## Politieke loopbaan 
Reeds op universiteit was hy voorsitter van die plaaslike komitee van die Nasionale Unie van Suid-Afrikaanse Studente (Nusas). In 1961 sluit hy aan by die Progressiewe Party en word in 1977 Volksraadslid vir Kaapstad-Tuine. Hy was die Demokratiese Party se federale voorsitter van 1991 tot 1994 en een van net sewe lede van die party wat verkies is tot die Nasionale Vergadering in 1994 se eerste demokratiese verkiesing.

## Verwysings
Sandrivier

:*Hierdie artikel handel oor die bekende rivier in die Vrystaat. Vir ander riviere met dieselfde naam, sien Sandrivier (dubbelsinnig).*

Die **Sandrivier** (voorheen Zand Rivier, Engels: *Sand River*, voorgestelde nuwe naam: Tikoerivier) is 'n rivier sentraal in die Vrystaat, Suid-Afrika. Die rivier is 'n sytak van die Vetrivier, wat op sy beurt saamvloei met die Vaalrivier by die Bloemhofdam. 

Die Sandrivier ontspring net suidoos van Paul Roux, vloei noordwes, kruis die N5 nasionale pad, swaai dan weer suidwes tot by Senekal waar dit weswaarts vloei. Die rivier vloei nou deur die Allemanskraaldam, kruis die N1 nasionale pad tussen Winburg en Ventersburg en vloei dan verby die dorp Virginia. Hiervandaan vloei die rivier steeds weswaarts, kruis die R710-streeksroete en net daarna sluit dit aan by die Vetrivier. 

Die rivier het bekendheid verwerf met die ondertekening van die Sandrivierkonvensie tussen die Boere en Britte in 1852. Die rivier het sy naam ontvang nadat 'n wa in die sandbodem vasgeval het, en die vrag eers afgelaai moes word voor dit uitgesleep is.

## Bronne 
* South Africa Road Atlas. Mapstudio. 2010. 
* Ensiklopedie van Suidelike Afrika. Eric Rosenthal. 1967

## Verwysings
Tel Aviv-distrik

[duimnael|links|260px|[Ramat Gan is 'n stad in die Tel Aviv-distrik]]
regs|duimnael|220px|Ligging van die Tel Aviv-distrik in Israel (rooi)

Die **Tel Aviv-distrik** (Hebreeus: מחוז תל אביב - *Mehoz Tel Aviv*) is die kleinste van Israel se ses distrikte. Die hoofstad en grootste stad is Tel Aviv. In 2016 het die distrik 'n bevolking van 1&nbsp;388&nbsp;000 gehad.
Prenzlau

**Prenzlau** is die administratiewe setel van die distrik Uckermark in die Duitse deelstaat Brandenburg. Die stadsnaam is van Slawiese oorsprong en beteken "Nedersetting van 'n man met die naam Premyslaw".

As belangrikste nedersetting in die historiese landskap Uckermark was Prenzlau in die Middeleeue een van die vier beduidendste stede in die Mark Brandenburg. Volgens die "Landboek" van Karel IV uit die jaar 1375 moes Prenzlau net soos Berlin-Cölln, Frankfurt (Oder) en Stendal 500 mark in silwer as sogenaamde *Landbede* ('n soort belasting) betaal.

## Geografie 
duimnael|links|'n Lugfoto van Prenzlau
Prenzlau, die historiese middelpunt van die Uckermark, is sowat 100 km noord van Berlyn en 50 km wes van Szczecin, Pole geleë. Hier vloei die Ucker-rivier op sy pad verder noordwaarts in rigting van die Oossee en sy die monding in die Szczecin-strandmeer uit die meer Unteruckersee (die grootste van die Uckermarkiese mere).

Die stadsgebied van Prenzlau grens in die suidweste aan die natuurpark *Uckermärkische Seen*. Hier is naas die Unteruckersee ook die meer Oberuckersee in die biosfeerreservaat Schorfheide-Chorin geleë.

## Verwysings
Bani Walid

**Bani Walid** (uitgespreek /ˈbæniː wɑːˈliːd/, Arabies: بني وليد‎‎, Italiaans: *Beni Ulid*) is 'n stad in noordwestelike Libië.
Gustav II Adolf

200px
**Gustav II Adolf**

**Koning van Swede**

----
**Handtekening**  
180px

----

**Monogram** 
80px|center

----

**Dinastie**

80px|center
Huis Wasa
----

**Regeer**
30 Oktober 1611 - 6 November 1632

----

**Voorganger**
Karel IX

----

**Opvolger**
Kristina

----

**Eggenote** 
Maria Eleonora van Brandenburg

duimnael|links|220px|Gustav II Adolf se sarkofaag in die Riddarholmen-kerk te Stockholm
**Gustav II Adolf** (* 9 Desember 1594 in Stockholm, † 6 November 1632 naby Lützen, Duitsland), het tussen 1611 en 1632 as koning van Swede geregeer. Hy word as die stigter van die Sweedse Ryk beskou wat tydens die sogenaamde *Stormaktstiden* of Goue Tydperk, danksy sy politieke vernuf en militêre bekwaamheid, tot 'n Europese groot moondheid ontwikkel het.

Hy het van Swede die voorste militêre mag in Europa tydens die Dertigjarige Oorlog gemaak; en sodoende 'n beslissende invloed op die balansering van die politieke en godsdienstige ewewig op die vasteland uitgeoefen. Hy word steeds as een van die grootste militêre bevelvoerders ooit beskou en lewer 'n bydrae tot die ontwikkeling van militêre strategie. Hy het sy belangrikste oorwinning in die Slag by Breitenfeld in 1631 behaal. 

Danksy sy blink oorlogsmasjinerie met gesofistikeerde wapentuig, die uitstekende militêre opleiding van sy soldate en doeltreffende veldartillerie, wat deur 'n hoogs bekwame regering in sy tuisland en die stiptelike betaling van fakture gerugsteun is, was Gustav II Adolf een van Europa se beduidendste heersers.  

Met sy ontydige afsterwe in die Slag by Lützen het sy regentskap tot 'n skielike einde gekom. Axel Oxenstierna (1583-1654), sy bekwame rykskanselier, het hom as politieke leier van Swede opgevolg. Hertog Bernhard von Sachsen-Weimar en Gustaf Karlsson Horn, graaf van Björneborg, het verder as opperbevelhebbers van die Sweedse magte gefungeer.
Bernau

**Bernau** as pleknaam kan verwys na:

* in België
** die nedersetting Bernau (Frans: Berneau) in die munisipaliteit Dalhem van die provinsie Luik (Liège) 

* in Duitsland
** Bernau bei Berlin, 'n stad in die distrik Barnim van die deelstaat Brandenburg
** Bernau am Chiemsee, 'n nedersetting in die distrik Rosenheim van die deelstaat Beiere
** Bernau im Schwarzwald, 'n nedersetting in die distrik Waldshut van die deelstaat Baden-Württemberg

* in Oostenryk
** die nedersetting Bernau in die munisipaliteit Hainfeld, Neder-Oostenryk 
** die nedersetting Bernau in die munisipaliteit Stallhofen, distrik Voitsberg, Stiermarke

* in Pole
** die vroeëre Duitse naam van *Bolechowo* in die munisipaliteit Czerwonak, woiwodskap Groot-Pole 

* in Switserland
** die nedersetting Bernau aan die Ryn in die munisipaliteit Leibstadt, kanton Aargau
** die kasteel Bernau in Leibstadt in die kanton Aargau
Bernau im Schwarzwald

**Bernau im Schwarzwald** is 'n nedersetting en ski- en ontspanningsoord in die administratiewe distrik Waldshut van die Duitse deelstaat Baden-Württemberg.

## Geografie 
Bernau is in 'n hooggeleë vallei van die Suidelike Swartwoud, suid van die bergpiek Feldberg en wes van die meer Schluchsee, geleë. Die dorpsgebied behels die vallei van die Bernauer Alb, 'n klein bronrivier van die Alb, en strek van 'n hoogte van 855 m in sy laagste deel tot 1&nbsp;415 m bo seevlak by die bergpiek Herzogenhorn.

## Geskiedenis 
duimnael|links|*Resenhof*, 'n plaas in die tradisionele Swartwoud-styl
Die eerste menslike nedersettings - monniksplase - in die huidige dorpsgebied is in die laat 11de eeu deur lekebroeders van die klooster St. Blasien aangelê. Die eerste verwysing na Bernau dateer uit die jaar 1173 toe 'n kapel in die dorpsbuurt Hof ingewy is. Met die sekularisasie van St. Blasien in 1806 het die heerskappy van dié klooster tot 'n einde gekom. Bernau, wat oorspronklik 'n besitting van Voor-Oostenryk was, is in dieselfde jaar by die nuutgestigte Groothertogdom Baden ingelyf.

In 1934 is vier voorheen selfstandige nedersettings in die Bernau-vallei saamgesmelt om die nuwe munisipaliteit Bernau te vorm. Die amptelike naam is ter onderskeiding van ander gelyknamige nedersettings op 1 Januarie 1999 gewysig tot Bernau im Schwarzwald.

## Kuns en tradisies 
duimnael|links|200px|Hans Thoma: *Selfportret met Liefde en Dood*, olieverf op doek (1875), *Staatliche Kunsthalle Karlsruhe*
Bernau het veral bekendheid verwerf as die geboortedorp van die bekende Duitse skilder Hans Thoma (1839-1924) verwerf. Plaaslike tradisies sluit onder meer houtkuns in, en hout het naas landbou ook tradisioneel die basis van die plaaslike ekonomie gevorm. Bernau se *Hinterwälder Vieh* is die kleinste beesras in Europa.
Krugersdriftdam

Die **Krugersdriftdam** is in die Vrystaat, Suid-Afrika. Die dam is net suid van Florisbad in die Modderrivier en het 'n bakmaat van 66 miljoen m3.

## Sien ook 
* Lys van grootste damme in Suid-Afrika

## Bron 
* Op Pad in Suid-Afrika. B.P.J. Erasmus. 1995.